laion/Wikipedia-Exotic huggingface dataset:
קאיו

קאיו (באנגלית: Caillou) היא סדרת טלוויזיה קנדית לילדים המבוססת על סדרת ספרי ילדים מאת הלן דספוטו (אנ'). הסדרה שודרה במקור ב-15 בספטמבר 1997 בערוץ PBS Kids. בישראל הסדרה שודרה בדיבוב לעברית בין השנים 2002-2013 בערוץ הופ!; בשנת 2017 דובבה מחדש, ומאז היא משודרת בערוץ JimJam אבל לפני ששודרה ב-jimjam הסדרה שודרה בערוץ לולי בשידורים חוזרים. הסדרה היא בת 5 עונות ו-144 פרקים באורך 7 דקות כל אחד. בשנת 2023 נעשה אתחול לסדרה והיא שודרה בתלת־ממד. כל הפרקים החדשים משודרים בעברית בערוץ הופ! כמה מספרי הסדרה תורגמו לעברית תחת השם "תותי". הסדרה עוקבת אחר ילד בן ארבע בשם קאיו, אשר מלווה בכל פרק בשירים ועוסק בנושאים יומיומיים. קאיו (Caillou) - בן ארבע, הדמות הראשית בסדרה. הוא ילד ממוצע, קירח, עם אהבה למכונות כגון ספינות, טילים ומטוסים. רותי (Rosie) - אחותו הצעירה של קאיו, שהיא פעוטה טיפוסית. לפעמים מתעמתת רותי עם קאיו, אך הם עדיין אוהבים אחד את השנייה. דוריס (Doris) - אמא של קאיו. עקרת בית, עסוקה רוב הזמן במטלות הבית, וקאיו מדי פעם עוזר לה עם מטלות שונות. בוריס (Boris) - אבא של קאיו. עובד מדי פעם על פרויקטים מסביב לבית. באחד מהפרקים הוא מספר שעבד פעם במסעדה והכין פיצות. במאי הדיבוב בעברית היו אפי בן ישראל וגדי לוי, ומפיקות הדיבוב היו ענבר שטגר עזרא, אסנת סדן וגלי נשר. בדיבוב העברי דיבבו גם איתי תורן, אפי בן ישראל, נועם קלינשטיין, עמית נחום, רועי ניב, בר סביר, גדי לוי, טליה ברקאי, יובל ירושלמי, מיכאל בושרי, נדב ירושלמי, עדי לרנר ותמי ברק. אתר האינטרנט הרשמי של קאיו קאיו, ברשת החברתית פייסבוק קאיו, סרטונים בערוץ היוטיוב "קאיו", במסד הנתונים הקולנועיים IMDb (באנגלית) "קאיו", באתר Metacritic (באנגלית) "קאיו", במסד הנתונים הקולנועיים KinoPoisk (ברוסית) "קאיו", במיזם "אישים" לתיעוד היצירה הישראלית
יוחנן יוסף מזרחי

יוחנן (יוסף) מזרחי (שממה) (ה'תר"ס, 1900, אורמיה איראן - י"ז בשבט ה'תרצ"ח, 18 בינואר 1938, ירושלים) היה איש ציבור בשכונת בית ישראל החדשה, מחללי מאורעות תרצ"ו-תרצ"ט. יוחנן מזרחי (שממה) בן שרה ויוסף מזרחי נולד בשנת ה'תר"ס, 1900, באזור אורמיה שבצפון איראן, אז בשליטת הטורקים העותמאנים. בשנת 1914 עלה לארץ ישראל בגפו ממניעים ציוניים. הוא עשה דרכו ברגל, עם עוד משפחות, דרך עיראק וסוריה, ולבסוף התיישב בירושלים. למד תקופה מסוימת בתלמוד תורה, אך כבר בגיל צעיר החל לעסוק במסחר ובפעילות ציבורית. בהשפעתו עלו ארצה גם אחיו ואחותו. בשנת 1923 התחתן. היה חבר בארגון ההגנה והתנדב כשוטר מוסף במשטרת ירושלים - דבר שאפשר לו לסייע ליהודי העיר גם בעת עוצר. הוא נתמנה להיות מוכתר שכונת בית ישראל החדשה. פתח בית-מסחר למנופקטורה (בדים ותפירה) בעיר, ששירת יהודים וערבים. תרם תרומות רבות [דרושה הבהרה] לבית הכנסת "יבנה" בשכונת בית ישראל רחוב הרב שמשון אהרון פולנסקי, שבו שימש כגבאי. ביום ח' בשבט ה'תרצ"ח, כאשר היה בדרכו לעיר העתיקה לשם גביית חובות מתושבים ערבים, נורה בקרבת תחנת משטרת בית הסראייה מן המארב ונפצע קשה. עשרה ימים נאבק על חייו. ביום ט"ז בשבט (או י"ז בשבט) ה'תרצ"ח (18 בינואר 1938) מת מפצעיו. הוא השאיר אישה בהיריון, ארבעה בנים, בת, שני אחים ואחות. מזרחי נקבר בחלקת הקדושים שבבית-העלמין שעל הר הזיתים. על מצבתו כתוב: "מצבת קבורת הקדוש יוחנן בן יוסף מזרחי (שממה), נפצע מהמארב על ידי מרצחים בירושלים העתיקה, ביום ח' שבט תרצ"ח, נפטר ט"ז שבט תרצ"ח תנצב"ה". בהלווייתו השתתפו ראשי המוסדות הלאומיים ובאי כוח של עדות שונות[דרוש מקור] והושמעו קריאות כלפי המשטר הבריטי בצפייה שידאג למצות את הדין עם האשמים. מספר חודשים לאחר מותו, נעצר ערבי החשוד ברצח שלו ובמספר מקרי רצח נוספים של יהודים. מזרחי מונצח באנדרטה בהר הרצל בלוח מס' 81. עיריית ירושלים קבעה על שמו רחוב בשכונת בית ישראל. וירושלים מלווה את קרבנה החדש, דבר, 19 בינואר 1938. נעצר חשוד ברצח מזרחי בירושלים, הבוקר, 04 באפריל 1938. רחוב מזרחי יוסף יוחנן, באתר עיריית ירושלים. לפי נוסח המצבה לפי הלוח לזכרו בהר הרצל נקבר באזור: חברה קדישא הראשית והכללית, גוש: קדושים, חלקה: א, שורה: 10 מזרחי ואשכנזי, הבוקר 15 במאי 1961.
משחקי אפריקה (2019)

משחקי אפריקה ה-12 התקיימו בין ה-19 באוגוסט ל-31 באוגוסט. המשחקים התקיימו בערים קזבלנקה ורבאט במרוקו. זו הייתה הפעם הראשונה בתולדות התחרות שהתחרות התקיימה בשתי ערים במקביל. מצרים ניצחה את המשחקים כשזכתה ב-273 מדליות, מתוכן 102 מדליות זהב, 98 מדליות כסף -73 מדליות ארד. אקרה, ניירובי ולוסקה הכריזו על רצונן להתמודד על אירוח המשחקים, אך אף אחת מהן לא נבחרה. ביוני 2016 הוחלט באיחוד האפריקאי כי המשחקים יתקיימו במלאבו, בירת גינאה המשוונית. בעיות כלכליות במדינה הובילו לנסיגה מהתוכנית. לוסקה, בירת זמביה, דחתה גם היא את ההצעה לארח את המשחקים, בטענה שאין לה מתקנים מתאימים לכך. ביולי 2018 הוכרז כי קזבלנה ורבאט יארחו במשותף את המשחקים. באליפות התקיימו תחרויות ב-26 ענפי ספורט אתר האינטרנט הרשמי של משחקי אפריקה (בצרפתית, באנגלית ובערבית) משחקי אפריקה, ברשת החברתית פייסבוק משחקי אפריקה, ברשת החברתית אקס (טוויטר) משחקי אפריקה, ברשת החברתית אינסטגרם משחקי אפריקה, סרטונים בערוץ היוטיוב חלק מהתחרויות התקיימו החל מה-16 בחודש, לפני קיום טקס הפתיחה הרשמי Equatorial Guinea to hold 2019 African Games, 21 June 2016 New host needed for 2019 African Games after Equatorial Guinea withdraw, 1 November 2017 Morocco To Host African Games, 25 July 2018
פלישה עולמית: קרב לוס אנג'לס

פלישה עולמית: קרב לוס אנג'לס (באנגלית: Battle: Los Angeles) הוא סרט מדע-בדיוני אמריקאי משנת 2011 בבימויו של ג'ונתן ליבסמן. הסרט מתרחש בלוס אנג'לס ועוקב אחרי סמל של חיל הים אותו מגלם אהרון אקהארט, אשר מוביל מחלקה של נחתים אמריקאים, שהצטרפו לאנשי צבא אחרים, בלחימה נגד חוצנים שפולשים לכדור הארץ. צילום הסרט החל בספטמבר 2009, והוא יצא לאקרנים בארצות הברית ב-11 במרץ 2011. הסרט גרף 211.8 מיליון דולרים ברחבי העולם. הוא הופץ ב-DVD ו-Blu-ray ב-14 ביוני 2011. עלילת הסרט נפתחת כאשר מייקל נאנס (ארון אקהרט), סמל מחלקה בחיל הנחתים שעוטר בכוכב הכסף על גבורתו במלחמת עיראק ומוצב בגדוד השני ברגימנט הנחתים החמישי שבקמפ פנדלטון, קליפורניה, מחליט לפרוש לאחר עשרים שנות שירות. יום לאחר שהוא מודיע על פרישתו לרב-סמל הגדודי פלשו חייזרים לכדור הארץ, והחלו לתקוף ערים מרכזיות הסמוכות לחוף במטרה להשמיד את האנושות. הנחתים, ובהם המחלקה שבה משרת נאנס כסמל נשלחים לפנות את האזרחים ולבלום את הפלישה. תחת אש נדרש נאנס להתמודד עם מפקד המחלקה, לוטננט מרטינז, החדש והלא מנוסה, ועם מתח בינו לבין חלק מחיילי המחלקה שנוטרים לו על פעולותיו בקרב בעיראק כנגד מחבלים במהלכו נהרגו חלק מחייליו. מדיה וקבצים בנושא פלישה עולמית: קרב לוס אנג'לס בוויקישיתוף "פלישה עולמית: קרב לוס אנג'לס", במסד הנתונים הקולנועיים IMDb (באנגלית) "פלישה עולמית: קרב לוס אנג'לס", באתר נטפליקס "פלישה עולמית: קרב לוס אנג'לס", באתר AllMovie (באנגלית) "פלישה עולמית: קרב לוס אנג'לס", באתר Rotten Tomatoes (באנגלית) "פלישה עולמית: קרב לוס אנג'לס", באתר Box Office Mojo (באנגלית) "פלישה עולמית: קרב לוס אנג'לס", באתר Metacritic (באנגלית) "פלישה עולמית: קרב לוס אנג'לס", באתר אידיבי "פלישה עולמית: קרב לוס אנג'לס", במסד הנתונים הקולנועיים KinoPoisk (ברוסית) אבנר שביט‏, לישה תהומית: על "פלישה עולמית: קרב לוס אנג'לס", באתר וואלה, 11 במרץ 2011. פלישה עולמית: הקרב על לוס אנג'לס Battle: Los Angeles, באתר הארץ.
אוט לפלנד

אוט לפלנד (באסטונית: Ott Lepland; נולד ב-17 במאי 1987) הוא זמר אסטוני. לפלנד נולד בטאלין ומילדותו החל לשיר, בשנים 1995 ו-1996 הוציא ארבעה אלבומים עם שירי ילדים, הוא למד בבית ספר למוזיקה בטאלין ובנוסף למד שנים רבות נגינה בפסנתר. ב-2009 השתתף בתוכנית "Eesti otsib superstaari", הגרסה האסטונית של אמריקן איידול שם העפיל למקום הראשון. הוא גילם את טרוי בולטון במחזמר היי סקול מיוזיקל בתיאטרון המוזיקלי לנוער של אסטוניה, ב-2010 יצא אלבומו שנקרא על שמו. ב-2012 השתתף ב-Eesti Laul, קדם האירוויזיון האסטוני, וזכה במקום הראשון עם השיר "Kuula" (הקשב); השיר סיים במקום השישי בגמר אירוויזיון 2012. מדיה וקבצים בנושא אוט לפלנד בוויקישיתוף אתר האינטרנט הרשמי של אוט לפלנד אוט לפלנד, ברשת החברתית פייסבוק אוט לפלנד, במסד הנתונים הקולנועיים IMDb (באנגלית) אוט לפלנד, באתר ספוטיפיי אוט לפלנד, באתר MusicBrainz (באנגלית) אוט לפלנד, באתר דיזר אוט לפלנד, באתר Discogs (באנגלית) אוט לפלנד, באתר Songkick (באנגלית) אוט לפלנד, באתר Genius אוט לופלנד באתר BBC MUSIC The Wiwi Jury Reviews Estonia’s Ott Lepland with “Kuula”, wiwibloggs.com, ‏9 במאי 2012 (באנגלית) (ארכיון) אסטוניה בחרה באוט לפלאנד לייצגה בתחרות האירוויזיון הקרובה בבאקו, באתר escline.co.il (ארכיון)
סנדרה אוקסנריד

סנדרה אוקסנריד (בשוודית: Sandra Oxenryd; נולדה ב-1 באוקטובר 1982) היא זמרת שוודית. אוקסנריד נולדה במחוז ורמלנד, שוודיה. בגיל 11 החלה להופיע כזמרת בטלוויזיה הציבורית של שוודיה. בגיל שמונה זכתה במקום השני בתחרות חיקויים כשחיקתה את הזמרת קרולה. ב-2005 זכתה בתוכנית המציאות "Fame Factory", לאחר זכייתה הוציאה את אלבומה הראשון. ב-2006 נענתה להצעה להשתתף בתחרות האסטונית לבחירת נציג המדינה לאירוויזיון, שם השתתפה עם השיר "Through My Window" והגיעה למקום הראשון. בסופו של דבר השיר לא עלה לגמר באירוויזיון עצמו וזאת על אף שהיה שיר מועדף ואהוב בקרב קהל רב. היא ביצעה קאבר לשיר של קרולה "Främling" מאירוויזיון 1983. ב-2008 ניסתה לייצג את פולין באירוויזיון. בנוסף לקריירת המוזיקה היא גם למדה כלכלה. מדיה וקבצים בנושא סנדרה אוקסנריד בוויקישיתוף סנדרה אוקסנריד, במסד הנתונים הקולנועיים IMDb (באנגלית) סנדרה אוקסנריד, באתר ספוטיפיי סנדרה אוקסנריד, באתר MusicBrainz (באנגלית) סנדרה אוקסנריד, באתר דיזר סנדרה אוקסנריד, באתר Yandex.Music (ברוסית) סנדרה אוקסנריד, באתר Discogs (באנגלית) סנדרה אוקסנריד, באתר Genius סנדרה אוקסנריד באתר rateyourmusic.com Sandra Oxenryd: Kui ümbrikusse jäi veel kolm riiki, tunnetasin, et see võib olla lõpp. 20. mai 2006
ספקס (תיאטרון)

ספקס (בשוודית: Spex) היא צורת תיאטרון קומי חובבני המבוצעת על ידי סטודנטים בשוודיה וחלקים מפינלנד. לערים אוניברסיטאיות כגטבורג, לונד, אופסלה ולינשפינג יש מסורת ארוכת שנים בספקס. המילה ספקס באה קרוב לוודאי מסלנג למילה הלטינית spectaculum (מופע). המופעים הראשונים של הספקס החלו במחצית המאה ה-16 באופסלה. סטודנטים שלמדו לטינית, תרגלו את השפה על ידי הצגת מחזות קלאסיים אותם הם כינו ספקס. היות שבאותה תקופה כל הסטודנטים היו גברים, גם תפקידי נשים בוצעו על-ידם. עם הזמן החלו לכתוב את המחזות והם נעשו יותר ויותר הומוריסטים. הספקס קיבל את צורתו המודרנית באוניברסיטת אופסלה במחצית המאה ה-19. הוא הגיע להלסינקי שבפינלנד בתחילת המאה ה-20. בשנת 1975 הופיעו נשים לראשונה בספקס בלונד. מסורת חילוף המינים ממשיכה עד היום. ספקס הם תמיד הפקות חובבניות, כתובות ומבוצעות על ידי סטודנטים. לרוב זהו מחזמר עם להיטים להם נכתב טקסט חדש ודיאלוגים בחרוזים. יש דגש על סאטירה ופרודיה ופעמים רבות יש להם נושא היסטורי בו משולבות דמויות עכשוויות. הקהל משתתף באופן בולט: לרשותו עומדות מספר פקודות והוא יכול לדרוש לבצע סצנה אחורנית, בהילוך איטי או בשפה אחרת. כאשר קטע מוצא חן בעיני הקהל, הוא יכול לבקש לחזור עליו והשחקן אמור לבצע את הקטע תוך אלתור. ספקס בחרוזים נקרא "ספקס של אופסלה" ואילו ספקס עם דיאלוג אבסורדי נקרא "הספקס של לונד". הספקס של אוניברסיטת אלטו בהלסינקי (Fyysikkospeksi) מתורגמים לאנגלית בהופעות מקומיות או בשוודיה. גיקל (Gyckel או Jyckel ) שפירושו מוקיונות הוא סוג של ספקס המבוצע באירוע סטודנטים בשם גאסק (Gasque). הוא מורכב משיר או מערכון ואורך מספר דקות. הכללים הבלתי כתובים הם שגיקל צריך להיכתב על ידי מבצעיו במיוחד לאירוע ולכלול הומור ציני או מיני. אם האירוע כולל מספר פקולטות, מקובל שכל פקולטה תציג גיקל משלה. הגאסק הוא מסיבת סטודנטים מסורתית עם קוד לבוש, שירי שתייה וארוחת ערב. כאשר הן מאורגנות בתחילת השנה, מטרתן לקשר בין הסטודנטים. לעיתים קיים אולם מיוחד של עמותות הסטודנטים הקרוי בשם זה. האיות כ Gasque, במקום האיות השוודי הצפוי Gask, מרמז לאופי הסטודנטיאלי של המילה. מסיבה פחות רשמית היא סלאסק (Slasque) המציינת את תום הבחינות. מדיה וקבצים בנושא ספקס בוויקישיתוף ספקס באוניברסיטת אופסלה כתבה על ספקס (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
סלטזאוריים

סלטזאוריים (שם מדעי: Saltasauridae) היא משפחת דינוזאורים ארוכי צוואר מקבוצת הזאורופודים, טיטאנוזאורים אשר חיו בקרטיקון עליון, לפני כ-85.8 עד 66 מיליון שנה, תקופת הכחדת הקרטיקון הגדולה. מאובניהם נמצאו באמריקה הצפונית והדרומית ובאירואסיה. בני קבוצה זו היו דינוזאורים גדולים, מקרוביו של הארגנטינוזאורוס העצום והיו בעלי צוואר ארוך וראש קטן בעל כרבולת עם שיניים קטנות שנועדו לתלוש עלי עצים. הרוקזאורוס(אנ') היה מהקטנים שבהם והגיע עד לאורך של שמונה מטרים. האלמוזאורוס שאולי השתייך למשפחת האנטארקטוזאוריים, הגיע לאורך של מעל 30 מטרים והיה מהגדולים שבבני המשפחה, וגם מהאחרונים מביניהם. למרות גודלם הם נרדפו על ידי ציידים גדולים ממשפחת האבליזאוריים והקרכרודונטוזאוריים וחלק מבנה המשפחה היו בעלי שריון עצם מחוזק. ייתכן שהם גם חיו בקבוצות גדולות שעזרו להדוף טורפים ולגונן על צעירים. סוג Balochisaurus? סוג Dongyangosaurus סוג Marisaurus? סוג Yongjinglong סוג Yamanasaurus סוג פרליטיטאן (Paralititan)? תת-משפחה Opisthocoelicaudiinae סוג אלמוזאורוס (Alamosaurus)? סוג בוראלוזאורוס (Borealosaurus) סוג אופיסטוקוליקאודיה (Opisthocoelicaudia) תת-משפחה Saltasaurinae סוג Bonatitan סוג Brasilotitan? סוג Isisaurus? סוג לוריקוזאורוס (Loricosaurus)? סוג Microcoelus? סוג Neuquensaurus סוג רפטוזאורוס (Rapetosaurus) סוג Rocasaurus סוג סלטזאורוס (Saltasaurus) סוג Trigonosaurus? סוג Uberabatitan? מדיה וקבצים בנושא סלטזאוריים בוויקישיתוף סלטזאוריים, באתר האנציקלופדיה של החיים (באנגלית) סלטזאוריים, באתר GBIF (באנגלית)
טורף ברשת

טורף ברשת הוא ספר הנכתב על ידי הסופרת דנה אבירם, שיצא לאור בשנת 2010 על ידי "הוצאת אגם". הספר נכתב מאסכולתה של ניצן חן, תלמידת כיתה ה' ממודיעין, ועוסק בחייה, המשתלבים לסירוגין עם פעילותה בפורום "חברים ברשת" במחשב. ניצן חן בת ה־11 היא תלמידת כיתה ה' ממודיעין. היא מתוארת כ"ממוצעת", מעין צלם עמה קוראי הספר יוכלו להזדהות. תלמידי כיתתה של ניצן מתנכלים לה ומתעמרים בה, בשל היותה מפותחת מבנות גילה. היא מהווה מושא לקלס וקבס ומתמודדת עם דחייה חברתית. עקב כך, היא מוצאת מפלט באתר "חברים ברשת", בו היא נתקלת בבן גילה המציג את עצמו כ"אודי", ובפניו היא נפתחת. ניצן שומרת על הקשר בינה לבין "אודי" בחשאיות, ואינה מספרת עליו לאף אחד, מלבד חברתה הקרובה רוני, במהלך הסיפור. במהלך הידברותם של השניים, "אודי", חברה האינטרנטי של ניצן, משתמש במניפולציות רגשיות על מנת לגרום לה לדבר איתו, ואף טווה סיפור חיים קודר של ממש. בשלהי הספר, הוא מציע לה להיפגש עמו, אלא שבעת הפגישה מתברר כי הוא אינו כפי שהציג את עצמו, וכוונותיו לגביה אחרות לחלוטין.לבסוף דוב שהוא בעצם אודי מזמין אותה לבית קפה בקניון הם נפגשים. לאחר מכן אמא של ניצן גילתה על כך והתקשרה מהר למשטרה. כאשר המשטרה הגיעה היא עצרה את דוב, וזהו סוף הסיפור. ניצן חן – ילדה בגיל 11, הלומדת בכיתה ה' במודיעין. הסיפור מסופר מנקודת מבטה וסובב סביבה. ניצן נאלצת להתמודד עם התפתחות גופה בגיל ההתבגרות, הן באספקט הדימוי העצמי והן באספקט החברתי. לניצן שתי חברות אשר נטשוה. דב/אודי חמודי – פדופיל בשנות ה-40 לחייו. מתחזה לאודי חמודי, ילד בכיתה ו' שגר בירושלים ועובד בשוק מחנה יהודה בירקנייה. מתכתב עם ניצן ברשת החברתית "פייסבוק" ללא ידיעתה של ניצן שהוא מבוגר. בסוף הספר נכנס לכלא. הדמות של דב מבוססת על אדם אמיתי שהכירה דנה אבירם, משוררת הספר תוך עבודתה במשטרה בשם חיים (ככול הנראה). רוני מור – חברתה של ניצן, אשר מתעניינת במשחק הכדורגל ואף בעלת ביצועים מרשימים בו. רוני מצטיירת בעיני החברה כ"עוף מוזר", ונוטים לחשוב כי בשל אהבתה לכדורגל, אינה "נשית". רוני אמיצה ועזת מצח, ואף לא פעם יוצאת להגנתה של ניצן, כאשר מתנכלים לה. אורן אביבי – בן כיתתה של ניצן. נחשב ל"מלך" הכיתה, מושא תיעובה של ניצן (בשל התעמרותו בה) ומושא אהבתה של רוני בהיחבא. שי – בן של החברים של הוריה של ניצן. גדלו ביחד וכעת לומדים באותה כיתה, אלא שכעת שי נמנה בין המתנכלים לניצן (בשל השתייכותו לחבורתו של אורן אביבי). שי היה בעבר מושא אהבתה של ניצן, אלא שנטישתו הותירה בה אכזבה וכעס כלפיו. ערן חן – ערן הוא אחיה הבכור של ניצן, מתואר כ"בדרן". ברבות הסיפור, משניצן נכספת לפנות לאחיה לעזרה, הוא יוצא ל"טרק" (טיול בהרים), ואינו זמין אליה. כך, היא נאלצת להתמודד עם המאורעות שהיא חווה בכוחות עצמה. אורלי חן – אמה של ניצן. בעלת שיער בהיר ומרכיבה משקפיים כחולים. נחשבת ל"דברנית", משום שהיא מרבה לספר לאחרים את סודותיה של בתה, ניצן. טורף ברשת, באתר סימניה
פונטיאק פאתפיינדר

פונטיאק פאתפיינדר (באנגלית: Pontiac Pathfinder) היא מכונית סלון מתוצרת חטיבת הרכב פונטיאק, מבית ג'נרל מוטורס, אשר יוצרה בקנדה בין השנים 1953–1958 (משנת המודל 1954). 2 דלתות - סלון. 4 דלתות - סלון. 2 דלתות - סטיישן (6 נוסעים). 4 דלתות - סטיישן (6 נוסעים). 3 דלתות - מסחרית. יוצרו 5,512 יחידות, מתוכן 1,383 יחידות בתצורה מסחרית. שלדת הרכב התבססה על שלדת שברולט. מנוע קדמי. מנוע הנעה אחורית. "פונטיאק פאתפיינדר", 4 דלתות, שנת 1955 "פונטיאק פאתפיינדר", 4 דלתות, שנת 1955 "פונטיאק פאתפיינדר", 3 דלתות - מסחרית "פונטיאק פאתפיינדר", 2 דלתות, שנת 1958 פונטיאק ג'נרל מוטורס פונטיאק קסטום טורפדו פונטיאק אקזקיוטיב פונטיאק קסטום S פונטיאק סאן-פייאר פונטיאק סולטיס פונטיאק לה מאנס פונטיאק בונוויל פונטיאק ונטורה פונטיאק טמפסט מדיה וקבצים בנושא פונטיאק פאתפיינדר בוויקישיתוף פונטיאק פאתפיינדר, בביצוע מסחרית, סרטון באתר יוטיוב פונטיאק פאתפיינדר, סרטון באתר יוטיוב פונטיאק פאתפיינדר, סרטון באתר יוטיוב "פונטיאק פאתפיינדר", שנת 1958 - ברושור oldcarbrochures.com/static/Canada/1958%20Pontiac "פונטיאק פאתפיינדר", 2 דלתות hemmings.com/magazine/hcc/2016/11/An-Exercise-in-Patience---1953-Pontiac-Pathfinder-De-Luxe "פונטיאק פאתפיינדר", סטיישן - ברושור oldcarbrochures.com/static/Canada/1958%20Pontiac%20Brochure "פונטיאק פאתפיינדר" - מסחרית, שנת 1953 hemmings.com/blog/2014/11/20/hemmings-find-of-the-day-1956-pontiac-pathfinder-sedan-delivery "פונטיאק פאתפיינדר" - מסחרית, שנת 1958 leadfootmusclecars.com/vehicles/729/1958-pontiac-pathfinder
קים באטן

ג'יין קימברלי "קים" באטן (באנגלית: Jane Kimberley "Kim" Batten; נולדה ב-29 במרץ 1969) היא אתלטית עבר אמריקאית, סגנית אלופה אולימפית (אטלנטה 1996), אלופת עולם (גטבורג 1995), אלופת פאן אמריקה (מאר דל פלאטה 1995), 6 פעמים אלופת ארצות הברית (1991, 1994–1998) ושיאנית עולם כ-8 שנים בריצת 400 מטר משוכות. בעלת התוצאה הרביעית בריצה זו בכל הזמנים. באטן נולדה וגדלה במקריי, ג'ורג'יה. באליפות העולם שנערכה בטוקיו, יפן בשנת 1991 סיימה באטן במקום חמישי בריצת 400 מטר משוכות בתוצאה של 53.98 שניות. באליפות העולם שנערכה בשטוטגרט, גרמניה בשנת 1993 סיימה באטן במקום רביעי בריצת 400 מטר משוכות בתוצאה של 53.84 שניות. באליפות העולם שנערכה בגטבורג, שוודיה בשנת 1995 זכתה באטן במדליית זהב בריצת 400 מטר משוכות בשיא עולם חדש של 52.61 שניות, מאית השנייה בלבד מהר יותר מבת ארצה טניה בופורד-ביילי (52.62 שניות) ודיון המינגס מג'מייקה (53.48 שניות). שתי האמריקאיות רצו מהר יותר משיא העולם בן השנתיים של סאלי גנל מבריטניה (52.74 שניות). שיאה זה החזיק מעמד כ-8 שנים ונשבר על ידי יוליה פצ'ונקינה מרוסיה (52.34 שניות, הנוכחי 2019). באולימפיאדת אטלנטה (1996) זכתה באטן במדליית כסף בריצת 400 מטר משוכות בתוצאה של 53.08 שניות, אחרי דיון המינגס (52.82 שניות) ולפני טוניה ביופורד-ביילי (53.22 שניות). באליפות ארצות הברית שנערכה באינדיאנפוליס, אינדיאנה בשנת 1997 זכתה באטן במדליית זהב בריצת 400 מטר משוכות בתוצאת השנה בעולם 52.97 שניות. באליפות העולם שנערכה באתונה, יוון בשנת 1997 היא זכתה בשתי מדליות, כסף וארד. מדליית כסף בריצת שליחות 4x400 מטר בתוצאה של 3:21.03 דקות, אחרי גרמניה (3:20.92 דקות) ולפני ג'מייקה (3:21.30 דקות) ומדליית ארד בריצת 400 מטר משוכות בתוצאה של 53.52 שניות, אחרי נזיאה בידואן ממרוקו (52.97 שניות) ודיון המינגס (53.09 שניות) ובכך לא הצליחה להגן על תוארה. במסגרת סבב הגביע העולמי שנערך במונקו בשנת 1998 קבעה באטן בריצת 400 מטר משוכות את תוצאת השנה בעולם 52.74 שניות ובהמשך הסבב שנערך בציריך, שווייץ אותה שנה היא קבעה בריצה זו תוצאה של 52.84 שניות. באולימפיאדת סידני (2000) סיימה באטן במקום 12 בריצת 400 מטר משוכות בתוצאה של 55.73 שניות. ריצת 100 מטר: 11.74 שניות (1998) ריצת 100 מטר משוכות: 13.06 שניות (1991) ריצת 200 מטר: 23.52 שניות (1997) ריצת 400 מטר: 50.61 שניות (1998) ריצת 400 מטר משוכות: 52.61 שניות (1995), שיא עולם בעבר קים באטן, באתר הוועד האולימפי הבין-לאומי קים באטן, באתר olympedia.org קים באטן, באתר התאחדות האתלטיקה הבין-לאומית קים באטן, באתר Track and Field (נשים)
נחום דובער שניאורסון

רבי נחום דובער שניאורסון (ה'תר"ב, בלובביץ' - ח' בכסלו ה'תרנ"ו, 25 בנובמבר 1895, קייב) היה האדמו"ר השני מצ'רנוביל-אוברוץ' (אוורוטש). נולד בשנת ה'תר"ב לאדמו"ר הרב יוסף יצחק שניאורסון (בן הצמח צדק), ולחנה (בת הרב יעקב ישראל טברסקי) בן הזקונים לאביו ואמו. רבי נחום דובער היה אחיה של הרבנית שטערנא שרה, אשת אדמו"ר הרש"ב. אביו שימש אדמו"ר בעיר אוברוץ', לחסידות צ'רנוביל-אוברוץ' ולאחר פטירת אביו מילא נחום דובער את מקומו. בהנהגתו נהג כדרך אביו וניהל חצר בסגנון חסידויות צ'רנוביל-פולין, ולא בדרכה של חסידות חב"ד, כסגנון סבו רבי יעקב ישראל טברסקי, ולא כסגנון סבו הצמח צדק. תשע עשרה שנה נשא באדמו"רות אוורוטש. הוא התחתן בשנת תרט"ז עם בתו של דוד משה פרלוב מקוידינוב (בן לאדמו"ר שלמה חיים פרלוב מקוידינוב). בחודשים האחרונים לחייו חלה ונסע לעיר קייב, לאחר כמה חודשים עבר שם ניתוח ונפטר כמה לאחר הניתוח, ביום ח' בכסלו ה'תרנ"ו, נקבר בקייב. היה אדמו"ר בין השנים תרל"ז-תרנ"ו חתנו הראשון הוא קרוב משפחתו דרך אשתו - רבי שלמה חיים פרלוב מקוידנוב (בנו של אהרן פרלוב מקוידנוב) שהמשיך אותו באדמורו"ת מאז שחמיו נפטר עד שהוא עצמו נפטר, לאחרי שנה בלבד, והיה האדמו"ר השלישי מאוורוטש. חתנו השני הוא גם קרוב משפחתו דרך אשתו, רבי נח יוסף בועז שהמשיך את האדמורו"ת לאחר פטירת גיסו, והיה האדמו"ר הרביעי מאוורוטש. לנחום דובער היו שלוש בנות, כל חתניו היו קרובים שלו; חתנו השלישי היה בעל בתו בתיה, הוא היה בן דוד ראשון של יצחק דובער, שמו הוא רבי מנחם מנדל שניאורסון בן המהר"ש. עמרם בלוי, ממלא מקומו: רבי נחום דובער, בתוך: היכל הבעש"ט גיליון כ' (שנה ה גיליון ד, תשס"ח) עמודים קנח-קסג. שד"ב לוין, מבית הגנזים תש"ע, הוצאת קה"ת, מסת"ב 978-0-8266-0657-0 עמודים; שכז-שכח היכל הבעש"ט, גיליון כ' עמוד קנח בית רבי, חלק ג' דף ט"ו, עמוד ב', על אביו: ”הנהגת רבנותו הי' כדרך רבני פולין” (אף שהיה ממשפחת אדמור"י חב"ד) ועליו: ”שמילא מקומו אחריו” (אחרי אביו בהנהגת חסידות ארווטש, כדרך צ'רנוביל ולא בדרך חב"ד). ובהקריאה והקדושה טבת תש"ב: ”בנו השלישי וממלא מקום אביו באוורוטש כ"ק אדמו"ר חסידא ופרישא כבוד קדושת שם תפארתו מוהר"ר נחום דובער בן הוד כ"ק אדמו"ר הגאון חסידא ופרישא כ"ק שם תפארתו מרנא ר' יוסף יצחק.. נולד בשנת תר"ב בעיר ליובאוויטש והוא בן הזקונים לאביו כ"ק אדמו"ר מוהריי"ץ ודור חמישי לנשיאי טשערנוביל בעיר אוורוטש פלך זיטומיר” ובהערה: ”א. אדמו"ר הרה"ק ר' מנחם נחום ב. אדמור ההר"ק ר' מרדכי ג. אדמו"ר הרה"ק ר' יעקב ישראל ד. אדמור הרה"ק מוהריי"ץ” אף שהיה נכד מכמה כיוונים של אדמור"י חב"ד ונשא בעצמו את שם משפחת שניאורסון שפתי צדיקים חוברת ח', מובא בהיכל הבעש"ט גיליון כ' עמוד קנח יוסף יצחק קמינצקי, קיצור תולדות חב"ד, תשס"ד, עמודים 155–156, ראה שם אודותיו בכלל. לצילום מצבת קברו. לרישום פטירתו (שורה עליונה, צד ימין עברית, צד שמאל רוסית / אוקראינית). יצחק אלפסי 'המאירים לארץ', עמודים 283–284 ועמוד 305 למנחם מענדל היה זה זיווג שני - חתונה שנייה, ולאחר פטירתה נישא בשלישית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלן מקלאוד קורמאק

אלן מקלאוד קורמאק (אנגלית: Allan McLeod Cormack; 23 בפברואר 1924 - 7 במאי 1998) היה פיזיקאי מדרום אפריקה, שזכה בפרס נובל לפיזיולוגיה או לרפואה ב-1979 (עם גודפרי האונספילד) עבור תרומתו להמצאת המכשיר CT. אלן מקלאוד קורמאק נולד ביוהנסבורג בדרום אפריקה, הוא למד בתיכון "רונדבוך בויז" שבעיר קייפ טאון. הוא למד באוניברסיטת קייפ טאון, שם קיבל תואר ראשון בפיזיקה ב-1944, ותואר שני בקריסטלוגרפיה ב-1945. אלן למד לדוקטורט שלו בין 1947–1949 באוניברסיטת קיימברידג`. אחרי שהתחתן בשנת 1950, חזר קורמאק לאוניברסיטת קייפטאון ושימש במשרת מרצה. לאחר שהוצעה לו שנת שבתון בהרווארד בין השנים 1956 ל-1957, הוא ואשתו הסכימו לעבור לארצות הברית ושם הפך לפרופסור באוניברסיטת "טופץ" בסתיו 1957. קורמאק הפך לאזרח אמריקאי בשנת 1966. אף על פי שעבד בעיקר על פיזיקת חלקיקים, ההתעניינות הצדדית של קורמאק בטכנולוגיית צילום הרנטגן גרמה לו לפתח תרשימים תאורטיים של סריקת CT .CT היא סריקה המבוססת על צילומי רנטגן רבים שמייצרים תמונות מפורטות ומדויקות של איברי הפנים. קורמאק החל לעבוד על פרויקט זה בתחילת 1956 באוניברסיטת קייפטאון ובבית החולים "גרוטה שור" (Groote Schuur) והמשיך לעבוד על הפרויקט באמצע 1957 לאחר שחזר מהשבתון שלו. הממצאים והתוצאות של מחקריו התפרסמו בשני מאמרים בכתב העת של פיזיקה יישומית בשנים 1963 ו-1964. בתחילה מחקרים אלו לא משכו תשומת לב מצד הקהילה המדעית עד שגודפרי האונזפילד והקולגות שלו השתמשו במאמרים אלה כדי לבנות את מכונת ה-CT הראשונה שנבנתה בשנת 1971, ובכך הפכו את ממצאיו של קורמאק למציאות. בגין הישגים אלו, פרס נובל לרפואה הוענק לו במשותף עם האונספילד בשנת 1979. קורמאק קיבל את פרס נובל ל"פיזיולוגיה או רפואה" עבור הרחבת האפשרויות של שימוש במכשיר ה-X RAY ולתרומתו לפיתוח מכשיר ה-CT. הוא קיבל רק חצי מן הפרס מפני שעבודתו הייתה פיתוח של שיטות החישוב אשר מאוחר יותר סייעו לפיתוח מכשיר ה-Computered tomography אשר נותן סריקה תלת־ממדית של גוף האדם ועוזר לאבחן סוגי סרטן שונים. קורמאק זכה במדליה הלאומית למדע ב-1990. ב-13 בנובמבר, באותה שנה, היה טקס הענקת הפרס שבו נאם הנשיא של ארצות הברית באותו זמן, ג'ורג' הרברט ווקר בוש, ואמר: "לכבוד תרומתו למדע ובמיוחד יצירת המכשיר CT. לכבוד עבודתו כמורה לסטודנטים וכאיש משכיל." קורמאק נפטר ב-7 במאי 1998 לאחר שחלה בסרטן והשאיר אחריו את אשתו ברברה אשר מתה בשנת 2010. מדיה וקבצים בנושא אלן מקלאוד קורמאק בוויקישיתוף אלן מקלאוד קורמאק, באתר פרס נובל (באנגלית) אלן מקלאוד קורמאק, באתר אנציקלופדיה בריטניקה (באנגלית) אלן מקלאוד קורמאק, באתר "Find a Grave" (באנגלית) Noble Foundation, Allan M. Cormack Biographical, The Noble Prize Allan M. Cormack Facts, The Nobel Prize The President's National Medal of Science: Recipient Details, National Sciene Foundation Allan M. Cormack, NNDB